《次韵解君接感怀》
宋代·李新

能向风尘识马周，新丰饮尽得相留。
后车贯载胡王缚，衰草频相战马秋。
灵武须公来闢土，桃林他日待归牛。
承平卫霍知虚老，剩著新篇继日休。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。